Лени Кравиц
Лени Кравиц () е американски рок певец, музикант и продуцент.

Биография 
Роден е в нюйоркския квартал Манхатан на 26 май 1964 г. Баща му –Сай Кравиц, руски евреин, е телевизионен продуцент, а майка му – Рокси Рокър, е актриса с бахамски произход.

Семейството му се премества в Калифорния и Лени Кравиц израства и се развива като музикант сред такива величия на американската популярна и джаз-музика като Дюк Елингтън, Сара Вон, Каунт Бейси, Ела Фицджералд и Майлс Дейвис, които са приятели на родителите му.

Лени се научава да свири на няколко инструмента – китара, пиано и барабани, а през 1978 г. е приет да учи в музикална школа.

В началото на 80-те години Лени Кравиц се завръща в Ню Йорк, където се опитва да започне кариера като музикант. Там се запознава с актрисата Лиза Бонет, с която сключва брак през 1990 г. Двамата имат дъщеря – Зоуи Кравиц, родена на 1 декември 1988 г.

Първият му албум „Let Love Rule“ излиза през 1989 г., който има среден успех (№ 61 в класацията Билборд за албуми). На следващата година той написва заедно с Ингрид Чавез песента „Justify My Love“ за Мадона. Песента се изкачва до номер 1 в класациите за 2 последователни седмици. След като MTV забраняват клипа, той много бързо е пуснат в продажба и за изключително кратко време са продадени повече от 500 000 копия.

През 1991 г. Лени се разделя със съпругата си, през 1993 се развеждат, имало е слухове за него и Мадона, Лени отрича за каквато и да е изневяра. Известно време е имал връзка и с Ванеса Паради, но няма дете от нея. Той е автор на хита ѝ Be my baby.

През 1991 г. излиза албумът „Mama Said“, който достига 40-а позиция в класацията на „Билборд. Третият му албум, „Are You Gonna Go My Way“ (1993 г.), е много успешен (става № 12), а Лени Кравиц е вече звезда, получавайки през 1994 г. международния приз „Най-успешен артист“.

По-нататъшната кариера на Кравиц е съпътствана от много и престижни музкални награди – в САЩ, Великобритания и Австралия.

В началото на новото хилядолетие Кравиц работи успешно с Майкъл Джексън, изпълнявайки негови песни, и прави световни турнета.

През 2005 г. издава сингъл в памет на жертвите на урагана Катрина.

Филмография 
През 2012 г. Лени Кравиц участва в „Игрите на Глада“, като дизайнера на трибутите от окръг 12 – Цина.

През 2013 г. Лени Кравиц участва в продължението на „Игрите на Глада“ – „Възпламеняване“ отново като Цина.

Дискография 
 Raise Vibration, 2018 г.
 Black and White America, 2011 г.
 It Is Time For A Love Revolution, 5 февруари 2008 г.
 Baptism, май 2004 г.
 Lenny, октомври 2001 г.
 Greatest Hits, октомври 2001 г.
 5, май 1998 г.

Circus, септември 1995 г. 
 Are You Gonna Go My Way, ноември 1993 г.
 Mama Said, април 1991 г.
 Let Love Rule, септември 1989 г

Награди и номинации 
 MTV Видео музикални награди
 1993 – Най-добър клип („Are You Gonna Go My Way?“)

 VH1/Vogue Fashion награди
 1998 – Най-модерен артист, мъжка награда

 Наградите Грами
 1993 – Най-добро соло изпълнение („Are You Gonna Go My Way“ – Получава само номиниция.)
 1995 – Най-добро вокално рок изпълнение сред мъжете („Rock and Roll Is Dead“ – Получава само номиниция.)
 1999 – Най-добро вокално рок изпълнение сред мъжете („Fly Away“)
 2000 – Най-добро вокално рок изпълнение сред мъжете („American Woman“)
 2001 – Най-добро вокално рок изпълнение сред мъжете („Again“)
 2002 – Най-добро вокално рок изпълнение сред мъжете („Dig In“)
 2003 – Най-добро вокално рок изпълнение сред мъжете („If I Could Fall In Love“ – Получава само номиниция.)

 Радио-музикални награди
 2001 – Музикант на годината в поп-алтернативната музика

Външни препратки 
  Официален сайт на Лени Кравиц
  Lenny Kravitz Fansite – home.planet.nl/~kravitz
    Lenny Kravitz Fan Club
  Lenny Kravitz News
  VH1 Lenny Kravitz page
  The French fans' forum
  Фенсайт на Лени Кравиц 

Афроамерикански музиканти
Американски рок музиканти
Американски китаристи
Американски рок певци
Американски композитори
Американски актьори и актриси
Деца актьори
Американски фотографи
Носители на награда „Грами“
Носители на музикални награди на Великобритания
Евреи в САЩ
Родени в Ню Йорк